Poul Erik Christensen (RV), 2007-02-20:
Vi er jo ikke uenige om, at der burde arbejdes med det.
Mit spørgsmål var faktisk, om erhvervsministeren ville tage initiativ til, at der skete ændringer i det.
Jeg vil også spørge, om erhvervsministeren er klar over, at store kinesiske rejsebureauer helt har fravalgt Danmark som turistland.
Det vil jo bevirke, at de kinesere, som er købedygtige, ikke vælger Danmark som turistland, og dermed mister dansk turisterhverv utrolige summer.
Jeg er faktisk også ved at tage initiativ til det til den forhandling, der ligger omkring Branding Denmark.
Hermed sluttede spørgsmålet.
Spm. nr. US 80
Selvfølgelig er der ikke nogen tvivl om, at Det Radikale Venstre bakker op om den del af kommunalreformen, som vi var en del af.
Vi havde ikke forudset, at man med forslaget ville lukke et initiativ, som det er sket i København.
Jeg vil tage et andet spørgsmål frem om noget, som hindrer dansk erhvervsliv i at udfolde sig, nemlig de danske visumregler.
Det er således, at de danske, skrappe visumregler hindrer, at turisme kan udfolde sig konstruktivt i det danske samfund, og at virksomheder i meget stort omfang ikke kan få udenlandske samarbejdspartnere til Danmark, men i stedet vælger at holde deres møder i f.eks. Finland.
Jeg vil gerne høre, om økonomi- og erhvervsministeren vil tage initiativ til, at disse visumregler bliver ændret, så erhvervslivet kan agere på en konstruktiv og ordentlig måde.
Så jeg er helt enig i, at det er en sag, der skal arbejdes med.
Jeg forstår ikke helt ministerens svar.
Er baggrunden ikke, at regeringen satser på væksthusene i stedet for på iværksætterhusene, således at midlerne flyttes fra det, man fik tidligere som tilskud til erhvervshusene, til nu, hvor de bliver puttet ud i det, der hedder væksthusene?
Det er da nyt for mig, hvis Det Radikale Venstre ikke længere bakker op.
Det er klart, at der med kommunalreformen er overgået andre opgaver.
Jeg ved godt, hvordan De Radikales forhold til kommunalreformen er.
Men der er blot det at sige til det, at der jo er nogle opgaver, der nu går fra kommunerne til regionerne.
Vi har jo hele tiden været inde i en forhandling både med kommunerne og med regionerne om det her nye setup, der gør, at vi får en mere kvalificeret rådgivning.
Men jeg er målløs over at blive beskyldt for en prioritering i Københavns Kommune; at det skulle være regeringens skyld, at de vælger ikke at give et mindre tilskud.
For hvis jeg skal tro på det, der står i Børsen, er det faktisk et mindre tilskud, der gør det.
Det her er simpelt hen en prioritering i Københavns Kommune, som jeg ikke er enig med dem i.
Jeg vil gerne høre lidt om regeringens iværksætterpolitik.
Mener økonomi- og erhvervsministeren, at der er sammenhæng i regeringens politik på iværksætterområdet, når man på den ene side siger, at Danmark skal være et af verdens bedste lande, der skaber flest vækstiværksættere, og på den anden side er med til at lukke initiativer, der skaber gode betingelser for iværksættere?
Her tænker jeg på det forhold, at 42 iværksættere i Københavnsområdet stort set bliver smidt på gaden, fordi regeringen ikke længere vil betale sin andel.
Jeg kan sige det på den måde, at vel alle partier på det nærmeste har bakket op om den nye erhvervsservice og den lov om erhvervsfremme, der gør, at det skal være bedre og nemmere at være iværksætter i Danmark.
Vi har brug for flere iværksættere.
Når man har sagen om Montre i Kødbyen i dag, skyldes det alene en prioritering i Københavns Kommune.
Jeg vil gerne sige det klart og tydeligt: Jeg synes, det er en meget, meget beklagelig prioritering, som Københavns Kommune har foretaget her.
Det er alene Københavns Kommune, der prioriterer midlerne.
Det ved hr. Poul Erik Christensen godt.
Jeg kan sige, at der jo er mange flere midler både til erhvervsservice og erhvervsfremme i år.
Det er en afgørelse, som Københavns Kommune har taget, ikke ministeren.
Jeg beklager den afgørelse.